Súlyos balesetet szenvedett egy orosz zarándokokat szállító busz
Tizenegy ember életét vesztette és mintegy negyvenen megsérültek, amikor vasárnap lefordult egy töltésrõl egy zarándokokat szállító autóbusz az oroszországi Petropavlovszk-Zabalkajszkij környékén.
Az elsõ jelentések szerint a sofõr elveszthette uralmát a jármû fölött a Bajkál szövetségi autópálya egy nehéz, felújítás alatt álló szakaszán. A szalagkorlátot és a közlekedési táblákat az útmunkálatok idejére eltávolították. A jármû egy 25-30 méter magas töltésrõl gurult le.

A baleset Hohotuj község környékén történt. A zarándokok Csitába tartottak, miután felkeresték a csihoji Varlaam szerzetes remete hajlékát Urluk faluban.

A közlekedési rendõrség Moszkvából vezényelt szakértõket a helyszínre a baleset körülményeinek kivizsgálására. A mentésben mintegy száz ember vett részt. A sérültek szállítására repülõgépeket és helikoptereket is készültségbe helyeztek.
baleset Oroszország